**CABINET PRIMAR**

**Nr.27822/15.03.2022**

**REFERAT DE APROBARE**

al Proiectului de hotărâre privind aprobarea modificării obiectului contractului de locațiune nr.116/S/10.03.2022 încheiat pentru locuința situată în municipiul Bistrița, str. Busuiocului nr. 13, bl.12, sc.B, et.3, ap.16, în favoarea domnului Todoran Ioan Vasile

Primăria municipiului Bistrița deține în proprietate o locuință socială în imobilul situat în municipiul Bistrița, str.Busuiocului nr.13, bl.12, scara B, etaj 3, apartament 16, care este închiriată domnului Todoran Ioan Vasile, conform contractului de locațiune nr.116/S/10.03.2022.

Domnul Todoran Ioan Vasile este persoană încadrată în grad de handicap grav, cu mari probleme de mobilitate, iar doamna Kerekeș Maria, sora domnului Todoran, care este membru în contractul de închiriere, de asemenea este cu probleme de sănătate și se deplasează cu ajutorul unui cadru. Datorită gravelor probleme de mobilitate ale chiriașilor și a faptului că locuința este situată la etajul 3, accesul la locuință se face cu mare dificultate.

De asemenea prin mai multe adrese depuse la Primăria municipiului Bistrița, chiriașul ne-a adus la cunoștință că, la adresa de domiciliul, ceilalți locatari care locuiesc în imobil au un comportament care face imposibilă conviețuirea acestora în imobil și sunt împiedicați să folosească normal locuința și părțile comune. Deși a anunțat aceste fapte la toate organele abilitate (Poliția municipiului Bistrița, Jandarmeria Română, Poliția locală), comportamentul neadecvat a continuat, astfel că au fost nevoiți să părăsească temporar locuința, iar în ultima perioadă au folosit destul de rar locuința socială închiriată.

La această dată, Primăria municipiului Bistrița deține o locuință liberă situată în municipiul Bistrița, str. Zorilor nr.19, care a rămas liberă ca urmare a mutării fostului chirias într-o locuință socială din blocurile noi. Locuința face parte dintr-un imobil cu mai multe locuințe, cu regim de înălțime P+1, este compusă dintr-o cameră și dependințe în suprafață totală de 41,00 mp, se află la parter și poate asigura nevoile locative ale familiei chiriașului formată din 2 persoane. Locuința este înscrisă în CF 964, nr.top 1196 și face parte din fondul locativ de stat aflat în administrarea Consiliului local al municipiului Bistrița, în baza prevederilor Legii locuinței nr.114/1996.

În conformitate cu prevederile art.801 din Legea nr.287/2009 privind Codul Civil, republicată ”Pentru aducere la îndeplinire a obligațiilor sale, administratorul va putea să înstrăineze, cu titlu oneros, bunurile sau să le greveze cu un drept real ori chiar să le schimbe destinația, precum și să efectueze orice alte acte necesare sau utile, inclusiv orice formă de investiție”. Mai mult art. 1786, din același act normativ prevede ca obligații principale ale locatorului:

”Locatorul este ținut, chiar fără vreo stipulație expresă:

1. Să predea locatorului bunul dat în locațiune;
2. Să mențină bunul în stare corespunzătoare de folosință pe toată durata locațiunii;
3. Să asigure locatarului liniștita și utila folosință a bunului pe tot parcursul locațiunii.”

.

…///…

* 2 -

Având în vedere cele menționate mai sus, propun adoptarea Proiectului de hotărâre privind aprobarea modificării obiectului contractului de locațiune nr.116/S/10.03.2022 încheiat pentru locuința situată în municipiul Bistrița, str.Busuiocului nr.13, bl.12, scara B, etaj 3, ap.16 în favoarea domnului Todoran Ioan Vasile, pe care îl supun dezbaterii și adoptării de către Consiliul Local, în forma prezentată.

**Primarul municipiului Bistrița,**

**Ioan TURC**

M/CS/2ex