**DIRECŢIA PATRIMONIU**

**DIRECTIA ADMINISTRATIE PUBLICA JURIDIC**

**Nr.27822/15.03.2022**

**R A P O R T**

cu privire la Proiectul de hotărâre privind aprobarea modificării obiectului contractului de locațiune nr.116/S/10.03.2022 încheiat pentru locuința situată în municipiul Bistrița,, str.Busuiocului nr. 13, bl.12, scara B, etaj 3, apartament 16, în favoarea domnului Todoran Ioan Vasile

Primăria municipiului Bistrița deține în proprietate o locuință socială în imobilul situat în municipiul Bistrița, str.Busuiocului nr.13, bl.12, scara B, etaj 3, apartament 16, care este închiriată domnului Todoran Ioan Vasile, conform contractului de locațiune nr.116/S/10.03.2022.

Domnul Todoran Ioan Vasile este persoană încadrată în grad de handicap grav, cu mari probleme de mobilitate, iar doamna Kerekeș Maria, sora domnului Todoran, care este membru în contractul de închiriere, de asemenea este cu probleme de sănătate și se deplasează cu ajutorul unui cadru. Datorită gravelor probleme de mobilitate ale chiriașilor și a faptului că locuința este situată la etajul 3, accesul la locuință se face cu mare dificultate.

De asemenea, prin mai multe adrese depuse la Primăria municipiului Bistrița, chiriașul ne-a adus la cunoștință că, la adresa de domiciliul a fost agresat fizic și verbal de către ceilalți chiriași, i s-a dat foc la apartament, de multe ori când se deplasează către locuință este hărțuit de către persoanele care locuiesc în același imobil, nepoata a fost abuzată, etc. Deși a anunțat aceste fapte atât la Poliția municipiului Bistrița, cât și la Jandarmeria Română și la Poliția locală, aceste injurii au continuat, astfel că, la un moment dat, au fost nevoiți să părăsească locuința închiriată. Prin acțiuni ale Poliției locale a fost posibilă reîntoarcerea la locuința socială, dar după o perioadă acțiunile de hărțuire și jignire au continuat, astfel că, în ultima perioadă, au folosit destul de rar locuința socială închiriată.

La această dată, Primăria municipiului Bistrița deține o locuință, situată în municipiul Bistrița, str. Zorilor nr.19 care face parte dintr-un imobil cu regim de înălțime P+1, format din 3 unități locative, o locuință proprietate personală dobândită în baza Legii nr.112/1995, o locuință socială înscrisă în inventarul domeniului public al municipiului Bistrița, cap.V, lit “D”, poz.38, atestat prin HGR nr.527/2010 și locuința care face obiectul prezentului proiect de hotărâre, compusă dintr-o cameră și dependințe în suprafață totală de 41 mp care a rămas liberă ca urmare a mutării fostului chirias într-o locuință socială din blocurile noi. Locuința este înscrisă în CF 964, nr.top 1196 și face parte din fondul locativ de stat aflat în administrarea Consiliului local al municipiului Bistrița, în baza prevederilor Legii locuinței nr.114/1996.

În conformitate cu prevederile art.801 din Legea nr.287/2009 privind Codul Civil, republicată ”Pentru aducere la îndeplinire a obligațiilor sale, administratorul va putea să înstrăineze, cu titlu oneros, bunurile sau să le greveze cu un drept real ori chiar să le schimbe destinația, precum și să efectueze orice alte acte necesare sau utile, inclusiv orice formă de investiție”. Mai mult art. 1786, din același act normativ prevede ca obligații principale ale locatorului:

”Locatorul este ținut, chiar fără vreo stipulație expresă:

1. Să predea locatorului bunul dat în locațiune;
2. Să mențină bunul în stare corespunzătoare de folosință pe toată durata locațiunii;
3. Să asigure locatarului liniștita și utila folosință a bunului pe tot parcursul locațiunii.”

...///...

* 2 –

Prin cererile nr.15439/10.02.2022 și 24883/07.03.2022 dl.Todoran Ioan Vasile și d-na Kerekeș Maria, membră în contractul de închiriere, solicită mutarea într-o altă locuință, la un nivel inferior.

Având în vedere motivele expuse mai sus, considerăm că sunt îndeplinite condițiile legale pentru ca proiectul de hotărâre privind aprobarea modificării obiectului contractului de locațiune nr.116/S/10.03.2022 încheiat pentru locuința situată în municipiul Bistrița, str.Busuiocului nr.13, bl.12, scara B, etaj 3, ap.16 în favoarea domnului Todoran Ioan Vasile, în forma prezentată de inițiator, să fie supus analizei și dezbaterii Consiliului local al municipiului Bistrița.

**DIRECTOR EXECUTIV DIRECTOR EXECUTIV**

**VASILE MARINA DUMITRU MATEI CINCEA**

MV/CS/2ex